**Plan for lesing i alle fag i Nærøyskolen**

***Hovedmål:***

* Utvikle allsidig og funksjonell lesekompetanse for alle elever i Nærøyskolen.

***God leseopplæring foregår i alle fag og på alle trinn. Dette er et ansvar for alle ansatte i Nærøyskolen.***

Alle barn og ungdommer skal få ei leseopplæring som er med på å skape engasjement og ambisjoner for lesing. De skal få utvikle språklig kompetanse og kunne kode om. Den første leseopplæringa legger grunnlaget for resten av skoleløpet, og tidlig innsats skal sikre at alle får en optimal start. Leseopplæringa skal også sørge for at de kan lese med forståelse og bruke kunnskapen i egen lesing og læring. Lesing er grunnleggende for annen læring, personlig utvikling og deltakelse i samfunnet. Lesing dreier seg ikke bare om teknikk og ferdigheter. Tilegning av leseferdigheter skjer ofte gjennom de gode opplevelsene med litteratur og tekst. Det må derfor legges vekt på gode leseopplevelser gjennom alle skoleårene.

[](http://www.google.no/url?sa=i&rct=j&q=lesestrategier&source=images&cd=&cad=rja&docid=ndji_kQzf1dFQM&tbnid=6gG3SXQc93DfJM:&ved=0CAUQjRw&url=http://www.linksidene.no/minskole/Kampen/pilot.nsf/article/CA3A8E0517AA56B7C1257B43006E69A3?OpenDocument&u=6.%20trinn&ei=UrmCUaGPIoG24ASu5oCYAg&psig=AFQjCNGMi3GVIxT1SeldNFhPgJUIapEQXQ&ust=1367608012660834)

Vi bruker nyere leseforskning og ressurser fra Lesesenteret og Språkløyper-satsinga som utgangspunkt for skolens plan for lesing i alle fag.

***Kompetanseheving/skolebasert utvikling:***

* Kompetanseheving i tema lesing til alle lærere og assistenter
* Vi er en Språkkommune, og strategiplanen forplikter oss.
* Vi kurses i lesing og skriving gjennom Språkløyper
* Presentasjon av og orientering om nasjonal prøve i lesing for hele kollegiet

# Småtrinn

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Komponent** | **Mål** | | **Tiltak** | | | | **Trinn** | **Ansvar** |
| **Å utvikle gode språklige ferdigheter**   * **Fagene har ulike tekster og ulike sjangre** * **Klar sammenheng mellom ordforråd og leseforståelse** * **Tekster i ulike fag må leses på ulike måter** | Utvikle gode generelle språkferdigheter  Utvikle et situasjonsuavhengig språk  Muntlig bruk av språket | * Arbeide med rim og regler, stavelser, første lyd, alle lyder/lyder midt i, siste lyd * Artikulasjonsbevissthet – hvordan lager vi lyden * Leseretning * Vite hva en setning, et ord og en stavelse er * Grunnstamme og endelser i ord * Elevene skal lære minimum 7 nye ord (ulike fag/ sammenhenger) hver uke (høyfrekvente ord, fagord, andre ukjente ord) slik at de kan skrive, lese og forstå disse * Finne nye/ vanskelige ord i tekst * Samtale om hva «vanskelige» ord betyr, nye ord og begrep i en tekst * Bruke strategier som f.eks. begrepskart for å utvide ordforrådet * Bruke nye ord aktivt både muntlig og skriftlig i ulike sammenhenger * Høytlesning * Dramatisering * Samtale | | 1-2  1-2  1-2  1-4  2-4  2-4  2-4  2-4  2-4  1-4  1-4 | Alle  Norsk/ engelsk  Norsk  Norsk  Norsk  Alle  Alle |

|  |  |  |  |  |
| --- | --- | --- | --- | --- |
| **Å utvikle gode kodingsferdigheter** | Lese med fonologisk lesestrategi | * Arbeide med rim og regler, stavelser, første lyd, alle lyder, siste lyd * Begreper knyttet til form, størrelse, posisjon, retning og rekkefølge * Bevissthet om bokstavenes form * Hurtig bokstavinnlæring * Analyse og syntese av korte lydrette ord (lytte ut og dra sammen lyder) * Tekstskaping * Utvikle/ lære ulike strategier for avkoding * Diftonger * Konsonantforbindelser | 1-2  1-2  1-2  1  1-4  1-4  1-4  2-4  2-4 | Alle  Norsk  Norsk |
| Lese tilpassede tekster flytende | * Lese ord på lyderings-, stavelses- og helordsnivå | 1-4 | Alle |
| Automatisere kobling lyd/bokstav | * Bokstavinnlæring – små og store bokstaver * Øve skrivemåte * Kunne forskjellen på vokal og konsonant * Lydere/ trekke lydene sammen til ord | 1  1-2  1-2  1-2 | Norsk |
| Kjenne igjen ordbilder  Automatisere høyfrekvente ord | * Kjenne igjen sitt eget navn på hyller og stoler som er merket * Øve gjenkjenning av andre ting/ ordkort i klasserommet * Ord/dikt/vers på tavla som klassen korleser/-synger (øv gjenkjenning) * Lære de 350 mest høyfrekvente ordene | 1  1-2  2-4  1-4 | Alle  Norsk/ musikk  Alle |
| Kunne skrive bokstaver og ord | * Skrive navnet sitt på tegninger * Få hjelp til å skrive ned det de forteller * Stave på sin egen måte med kjente bokstaver * Øve på bokstavenes riktige skrivemåte * Skrive på papir og med tastatur * Systematisk bokstavinnlæring * Tekstskaping | 1  1-2  1  1-4  1-4  1  1-4 | Alle  Norsk |
| Setningslære | * Stor bokstav først i setningen * Bruker punktum, spørsmålstegn og utropstegn på riktig sted * Bruke komma ved oppramsing, og foran men | 2-4  3-4  3-4 | Norsk/ engelsk |
| Sjangerlære | * Jobbe med ulike sjangre som:   + Rim, regler, dikt, eventyr, fortellinger, sanger, faktatekster   + Fakta, tegneserier, aviser, tabeller/ diagram/ kart, instruksjoner/ oppskrifter * Lese tekster fra ulike religioner/kulturer/tradisjoner * Lese ulike tekster på ulike måter, tilpasset tekst/ sjanger * Kjenne til tekststrukturelle virkemidler som innholdsfortegnelse, overskrift og bilder * Fagene tar ansvar for «sine sjangre» | 1-4  3-4  1-4  3-4  2-4 | Alle  Norsk, samfunnsfag, KRLE, naturf.  Alle |
| Korlesing/ medlesing/ stillelesing | * Elevene skal hver uke bruke korlesing, medlesing og stillelesing – kan gjennomføres som veileda lesing. | 2-4 | Alle |
| Mengdelesing | * Elevene skal ha 15-20 minutter lesing hver dag. Dette kan være skjønnlitterær lesing eller faglesing | 2-4 | Variere fag. Avtales på trinn. |
|  | Hvordan sjekke/ sikre og vurdere elevene sine kunnskaper? | 1. Forberedelse til nasjonale prøver ved at elevene jobber med eksempeloppgaver/ tidligere nasjonale prøver i alle fag, samt lesehefter og oppgaver hvor elevenes helhetlige lesekompetanse blir testet.  2. Forberedelser og gjennomføring av Udirs kartleggingsprøver i lesing for 1., 2. og 3. trinn.  3. Kartleggingsprøve tilpassa trinn – Carlsten. Gjennomføres fra vår 1. trinn. Deretter høst/vår.  4. SOL – elevene soles to ganger i året – høst og vår.  5. Den enkelte klasses og elevs resultater på prøven analyseres, og alle lærere og assistenter i hver klasse får oversikt over elevenes lesekompetanse (etter resultat fra kartlegginger etc).  6. Elevens lesekompetanse er tema på alle utviklingssamtaler | 4  1-3  1-4  1-4  1-4  1-4 |  |

|  |  |  |  |  |
| --- | --- | --- | --- | --- |
| **Å utvikle strategiske lesere** | Få med seg innhold i tekster de leser  Lese ulike tekster på ulike måter | * Lære hvordan aktivisering av bakgrunnskunnskaper gjør tekstene lettere å forstå * Strukturere informasjon fra teksten ved å bruke ulike strategier (se vedlegg)   + Muntlig   + Skriftlig * Lese tekster, og samtale om tekstinnhold * Svare på andres spørsmål og stille egne spørsmål til innhold i lesetekster – både fakta-, tolke- og refleksjonsspørsmål * Lytte og gjenfortelle * Leselogg * Modellering, felles øving og selvstendige forsøk på ulike lesestrategier * Lese sammensatte tekster og finne informasjon ved å kombinere ord og illustrasjoner i tekster * Gjøre ny informasjon til sin egen ved f.eks. muntlige presentasjoner, skriftlige presentasjoner eller ved andre uttrykksformer | 2-4  1-2  2-4  1-4  2-4  3-4  1-4  3-4  3-4  3-4 | Alle fag  Norsk  Alle fag |
| Bli bevisst egen læring | * Daglig å reflektere over egen læring og forståelse * Lærerstyrte samtaler om hva en har lært * Jevnlig samtale om hvordan de lærer. * Jobbe daglig med strategier som kan hjelpe dem når de står fast eller ikke forstår * Dette skal være tema på elevsamtaler | 1-4  1-4  1-4  1-4  1-4 | Alle fag  Kontaktlærer |

|  |  |  |  |  |
| --- | --- | --- | --- | --- |
| **Å utvikle motiverte og engasjerte lesere** | Bruke biblioteket aktivt | * Faste bibliotekbesøk (timeplanlagt) – elevene får lånekort * Få presentert aktuell litteratur fra bibliotekar minimum en gang i året (skolebibliotek/ folkebibliotek) | 2-4  1-4 | Norsk  Norsk |
| Leseprosjekt | * Minimum en gang i året skal det være et skjønnlitterært leseprosjekt. * Minimum en gang i året skal det være et faglitterært leseprosjekt   + KRLE   + Samfunnsfag * Bokpresentasjon minimum en gang i året | 3-4  3  4  3-4 | Norsk  KRLE  Samf  Norsk |
|  | * Møte elevene der de er - nivådifferensierte lesetekster   Veileda lesing er et godt verktøy. | 1-4 | Alle |
| Leselyst | * Bokprat * Egne lesevalg * Elevene skal ha tilgang på ulik litteratur i klasserommet | 2-4  1-4  1-4 | Norsk |
| Mengdelesing | * Elevene skal ha daglige økter på 10-15 minutter med stillelesing/ lesing for en voksen * Leselekse hjemme (i ulike fag) * Lærer skal lese høyt for elevene hver dag | Fra 2.trinn  1-4  1-4 | Alle |

# Mellomtrinn

|  |  |  |  |  |  |
| --- | --- | --- | --- | --- | --- |
| **Mål/ komponent** | | **Delmål** | **Tiltak** | **Trinn** | **Ansvar** |
| **Å utvikle gode språklige ferdigheter** | | Snakke om form, innhold og bruk av språket | * Møte ulike sjangre * Bli bevisst hvordan ord er oppbygd/ dannet for å øke forståelsen * Lese mellom linjene * Språklige bilder * Bruke språket i ulike situasjoner med forskjellige roller – muntlig og skriftlig * Oppsummere innholdet i en tekst (fag- og skjønnlitterært). Muntlig/skriftlig sammendrag. | 5-7  5-7  5-7  5-7 | Faglærere i hvert fag |
| Språklig bevissthet | * Elevene skal lære minimum 7 nye ord (ulike fag/ sammenhenger) hver uke (høyfrekvente ord, fagord, andre ukjente ord) slik at de kan skrive, lese og forstå disse * Stoppe opp og markere nye ord, ta i bruk strategier for å lære disse * Fokus på ord og begreper; synonymer, kategorisering, bruk av begrepskart * Arbeide muntlig og skriftlig med alle nye fagord og andre «vanskelige» ord * Elevene skal ha mulighet til å bruke de nye ordene (muntlig eller skriftlig) * Samarbeid mellom lærerne om hvilke ord som skal læres | 5-7 | Alle (på ukeplan, samkjøre antall ord på trinnet) |
| Muntlig bruk av språket | * Ha muntlige framføringer minst 2 ggr i halvåret, fokus på å snakke uten manus. * Fortelle sammenhengende * Bruke et presist muntlig språk * Være bevisst hvem som er mottaker * Diskutere og argumentere – begrunne meninger | 5-7 | Norsk, samf, naturfag, KRLE, engelsk |
| **Å utvikle gode kodingsferdigheter**   * **Fokus på å fremme avkodingsferdigheter** * **Kunnskap om tekstoppbygging** * **Betydningen av overskrifter, ingresser, oversikter og oppsummering som støtte** | Opparbeide god leseflyt på ord-, setning- og tekstnivå | | * Lære de 500 mest høyfrekvente ordene * Lese ord på bokstav-, sekvens- og ordnivå * Ha kunnskap om stavelser, pre- og suffix, konsonantsammensetninger, bindinger, ordkjeder, ordklasser, ikke-lydrette ord og sammensatte ord * Øve på:   + Utnytte informasjon fra tegnsetting   + Plassere trykk og tonefall etter innhold   + Varierer stemmen for å framheve sentrale poeng   + Legger inn pauser der det er naturlig | 5-7  6-7  7 | Alle faglærere |
| Lese ulike sjangre som bruksanvisning, oppskrifter, tabeller, sammensatte tekster, fagtekster, intervju, reportasjer, biografi, fortelling m.m. | | * Lese sjangre som er tilpasset tema og fag * Fokus på hva som er typiske tekster i de ulike fagene | 5-7  5-7 | Alle |
| Tekststrukturelle virkemidler som innholdsfortegnelse, bildetekster, tekstbokser, fotnoter, diagrammer og tabeller | | * Lære strategier for å bruke alle deler av teksten for å øke leseforståelsen | 5-7 | Alle |
| Korlesing/ medlesing/ stillelesing | | * Elevene skal hver uke bruke korlesing, medlesing og stillelesing | 5-7 | Alle |
| Mengdelesing | | * Elevene skal ha minimum 15 minutter lesing hver dag. Dette kan være skjønnlitterær lesing eller faglesing. | 5-7 | Skole/ hjem |
|  | Hvordan sjekke/ sikre og vurdere elevene sine kunnskaper? | | 1. Forberedelse til og gjennomføring av nasjonale prøver ved at elevene jobber med eksempeloppgaver/ tidligere nasjonale prøver i alle fag, samt lesehefter og oppgaver hvor elevenes helhetlige lesekompetanse blir testet.  2. Kartleggingsprøve tilpassa trinn – Carlsten. Gjennomføres høst/vår på alle trinn.  4. SOL – elevene soles to ganger i året – høst og vår.  5. Den enkelte klasses og elevs resultater på prøven analyseres, og alle lærere og assistenter i hver klasse får oversikt over elevenes lesekompetanse (etter resultat fra kartlegginger etc).  6. Elevens lesekompetanse er tema på alle utviklingssamtaler | 5. trinn  7. trinn  (forb.8)  5-7  5-7  5-7  5-7 | Norsklærere/  kontaktlærere |

|  |  |  |  |  |
| --- | --- | --- | --- | --- |
| **Å utvikle strategiske lesere**   * **Strategier for å fremme forståelsen** * **Før lesing** * **Under lesing** * **Etter lesing** | Bruke strategier før, under og etter lesing | * Aktivere elevenes forkunnskaper (VØL, tankekart, samtale) * Øve seg på å bruke ulike leseteknikker, og vurdere hvilke lesemåter som passer til hvilke tekster * Aktiv modellering og bruk av læringsstrategier i alle fag * Lage en «bank» i klasserommet der strategier som er brukt i klassen er med * Gjøre egne erfaringer med ulike strategier (se vedlegg og oversikt over strategier), og vurdere hvilke strategier som er lurt å bruke før, under og etter lesing * Øve opp evnen til kritisk lesing | 5-7  6-7  5-7  Utvides etter trinn  5-7  7 | Alle  Faglærere  Kontaktlærere |
| Bli bevisst egen læring | * Daglig å reflektere over egen læring og forståelse * Lærerstyrte samtaler om hva en har lært * Øve på strategier som kan hjelpe dem når de står fast * Dette skal være tema på elevsamtaler | 5-7 | Alle  Kontaktlærer |

|  |  |  |  |  |
| --- | --- | --- | --- | --- |
| **Å utvikle motiverte og engasjerte lesere** | Bruke biblioteket aktivt | * Besøk på skolebiblioteket (lagt inn i timeplanen) * Besøke folkebiblioteket minimum to ganger i året * Få presentert aktuell litteratur fra bibliotekar minimum to ganger i året (skolebibliotek/ folkebibliotek) | 5-7 | Norsk |
| Leseprosjekt | * Minimum to leseprosjekt i året der ett skal være skjønnlitterært, og ett skal være faglitterært   + Norsk og samfunnsfag   + Norsk og naturfag   + Norsk og KRLE | 5  6  7 | Faglærere |
|  | * Bruke tekster tilpasset elevens nivå i skjønnlitterær lesing | 5-7 | Alle |
|  | * Lære å bruke oppslagsverk, leksikon, bibliotek og internett for å tilegne seg ny kunnskap * Jobbe med kildebruk og kilderkritikk | 5-7 | Faglærere |
| Mengdelesing | * Elevene skal ha minimum 15 minutter lesing hver dag. Dette kan være skjønnlitterær lesing eller faglesing. * Lesetimer, leseprosjekter, bokprat * Leselekse hver dag * Skrive leselogg, bokomtale, presentere bøker for hverandre * De voksne leser minimum 45 minutter hver uke høyt for klassen. Dette kan være skjønnlitterær lesing eller faglesing. | 5-7 | Alle  Norsk  Alle  Norsk  Samarbeid på trinn |
|  | Nynorsk | * Elevene skal månedlig møte tekster på nynorsk | 5-7 | Alle, mest i norsk |

|  |  |  |  |
| --- | --- | --- | --- |
| **Mål** | **Tiltak** | **Ansvar** | **Tid** |
| **http://1.bp.blogspot.com/_8VA-3aQA9c8/Snh1DmtgTXI/AAAAAAAAAlQ/Xih3H28HKkA/s320/love+reading.jpgÅ utvikle motiverte og engasjerte lesere** | **Tilgang på litteratur/ lesestoff**  1. Alle klasser skal ha minimum to bibliotekbesøk i året.  2. Det skal være besøk av en ”lesegleder” en gang i året.  3. Samarbeid med biblioteket som legger til rette for at elevene finner et bredt utvalg av bøker i alle sjangre, tidsskrift, ukeblad og tegneserier.  4. Bibliotekoppgave i orienteringsfagene  5. Sterke lesere skal få oppleve å møte tekster, både skjønnlitterære og fagspesifikke, som utfordrer dem. Her kan assistent brukes til å ta ut mindre lesegrupper. | Norsklærer  Norskseksjonen  Norskseksjonen  Hver faglærer i orienteringsfag, norsk, engelsk og fordypning/ fremmedspråk  Alle faglærere, ordner opplegg som kan gjennomføres av assistent | Høst/ vår, en time  En gang i året  Møte hver aug/ sept  Hele året, må koordineres på trinn  Ved behov |
| **Sikre nok lesing / individuell lesing**  1.Alle elever skal ha minimum til sammen en lesetime pr uke på skolen. | Lærere i norsk, engelsk, samfunnsfag, naturfag og RLE. Samkjøres på trinn. | Ukentlig |
| **Høytlesing**  1. Elevene skal lytte til minimum ei bok i året. Boka kan leses av lærer, en kan bruke lydfil eller lese høyt for medelever.  2. Elevene skal få både faglitterære og skjønnlitterære tekster som lytteopplevelser.  3. Elevene skal lese høgt i alle fag, og i den daglige undervisninga. | Norsklærer  Integreres i alle årsplaner i alle fag  Alle faglærere | En gang i året  Årlig  Ukentlig (ikke praktisk- estetiske fag) |
| **Leseprosjekt**  1. Det skal være et skjønnlitterært leseprosjekt hvert år på åttende trinn (bokmål) og niende trinn (nynorsk).  2. Det skal være et faglitterært leseprosjekt hvert år. | Norsklærer  Lærere i orienteringsfag, samkjøres på trinn | Årlig  Årlig |
| **Litteraturformidling**  1. Hver elev skal minimum framføre ei bokomtale i året.  2. Presentasjon av bøker i boksirkel på biblioteket | Norsklærer  Norsklærer | Årlig  Årlig, to timer |
| [http://www.really-learn-english.com/images/learn-vocabulary-do-not-guess-one.jpg](http://www.google.no/url?sa=i&rct=j&q=vocabulary&source=images&cd=&cad=rja&docid=snzDbfLSXVfflM&tbnid=Ma7Nxvt8GZYfgM:&ved=0CAUQjRw&url=http://www.really-learn-english.com/building-vocabulary.html&ei=Ub-CUcXXB62Q4ATL6IDoAg&psig=AFQjCNHJSuR_qPacHRjIkp539oSAFvhT2Q&ust=1367609504665316)**Å utvikle gode språklige ferdigheter** | **Skriftlige ferdigheter**  1. Elevene skal møte ulike sjangrer. Fagspesifikke sjangrer er faglærer sitt ansvar.  2. Elevene skal jevnlig bruke læringsstrategier som redskap for å skrive seg til innsikt og kunnskap i alle fag. Faglærer og elever skal ha oversikt/ liste over ulike læringsstrategier.  3. Ulike lesestrategier synliggjøres på elevenes arbeidsplaner.  4. Elevene skal jevnlig arbeide med å utvikle evnen til refleksjon gjennom skriving i alle fag. | Alle faglærere  Alle faglærere. (Norsklærer har ansvar for å koordinere gj.gang av ulike læringsstrategier på begynnelsen av 8.trinn)  Alle faglærere | Månedlig  Jevnlig.  Ukentlig  Jevnlig |
| **Muntlige ferdigheter:**  1. Elevene skal ha muntlige framføringer, individuelt eller i gruppe.  2. Læreren skal jevnlig modellere muntlig fortelling og formidling.  3. Elevene skal gi muntlige tilbakemeldinger til medelevene sine presentasjoner. | Alle faglærere  Faglærere i norsk, engelsk, KRLE og samfunnsfag. | Flere ganger i halvåret  Månedlig  Flere ganger i året |
| **Å utvikle ordforråd:**  1. Elevene skal bruke fagspråk. Faglærer er ansvarlig for nye faguttrykk i sitt fag.  2. Alle nye fagord og andre viktige ord og begrep skal arbeides med  muntlig/ skriftlig ved hjelp av ulike læringsstrategier.  4. Elevene og lærerne skal bruke de nye orda i ulike sammenhenger i det daglige, i muntlig og skriftlig arbeid og i presentasjoner. | Alle faglærere  Faglærere  Faglærere | Ukentlig  Ukentlig  Jevnlig |
| **Hvordan sjekke/ sikre og vurdere elevene sine kunnskaper?**  1. Forberedelse til nasjonale prøver ved at elevene jobber med eksempeloppgaver/ tidligere nasjonale prøver i alle fag, samt lesehefter og oppgaver hvor elevenes helhetlige lesekompetanse blir testet.  2. Nasjonale prøver (8. og 9.trinn)  3. Kartleggingsprøve tilpassa 8.trinn ved skolestart (Carlstens lesetest).  4. Kartleggingsprøve i leseferdigheter på 9. og 10. trinn (Carlstens lesetest, ved behov for å følge utviklingen til svake lesere).  5. Den enkelte klasses og elevs resultater på prøven analyseres, og alle lærere og assistenter i hver klasse får oversikt over elevenes lesekompetanse (etter resultat fra nasjonale prøver etc). | Kontaktlærerparet på klassen  Norsklærere/ spes.ped.lærer  Norsklærere/ spes.ped.lærer  Kontaktlærer  Kontaktlærer | Sept/ okt  Sept/ okt  Ved behov  Oktober |
| **[http://img3.custompublish.com/getfile.php/1926703.2013.adudtxeewe/250x0/5048623_1926703.png](http://www.google.no/url?sa=i&rct=j&q=skole+heim+samarbeid&source=images&cd=&cad=rja&docid=m6KDDdtB3aUfSM&tbnid=nbJCg9LJhueKHM:&ved=0CAUQjRw&url=http://www.korsgardskole.no/skole-hjemsamarbeid.252800.no.html&ei=Qb2CUdCtLKGS4ATXwoHgCQ&psig=AFQjCNFiUXughvr1qky2LcIZW2-W22TqVg&ust=1367609018405825)Å utvikle strategiske lesere** | **Lesestrategier:**   1. Repetere/ videreføre strategier som er innøvde på barnetrinnet. 2. Vi skal aktivt jobbe med ulike før -, under- og etterlesingsstrategier for god og variert opplæring. 3. Elevene skal jevnlig få trening i å analysere og vurdere form og innhold i tekst. 4. Elevene skal lære å reflektere. Dette må læreren sette av tid til i det daglige arbeidet. | Norsklærer  Alle faglærere  Alle faglærere  Alle faglærere | Alltid |
| **Metakognisjon:**   1. Faglærer bevisstgjør elevene ulike før-, under- og etterlesingsstrategier gjennom modellering. 2. Elevene skal i det daglige få trening i og tid til å reflektere over det de leser og over hvordan de lærer best. 3. Elevene skal daglig jobbe med strategier som kan hjelpe dem når de står fast eller ikke forstår. 4. Elevene skal jevnlig samtale om hvordan de lærer. | Alle faglærere  Alle faglærere  Alle faglærere  Alle faglærere | Alltid |

**Felles for alle trinn:**

**Skole-hjem-samarbeid**

1. På foreldremøte(r) i ungdomsskolen skal foreldrene få påfyll og ny kunnskap om lesing, lesestrategier og skolens målretta arbeid med lesing.

2. Kontaktlærer informerer i elevsamtale og utviklingssamtale om den enkelte elevs resultater (oppnådd nivå, og hva det innebærer) på leseprøvene.

**Lesetrening på alle trinn er et ansvar for alle lærere og assistenter**

1. Lesekurs for lesesvake elever.
2. Svake lesere får lesetrening med assistent i minst 30 minutter hver uke.
3. Lesetreningsprogram som Relemo, lesetrim (Sandefjordskolen) og ulike apper vurderes.

**Tiltak for elever som ikke har forventa kompetanse:**

De som ikke scorer som forventa på nasjonale prøver og Carlsten, må utredes videre. Viktig med tett kontakt med spes.ped.koordinator, ledelse og PPT.


Her kan følgende brukes:

* Språk 6-16
* Ordkjedeprøven
* Setningsleseprøven
* LOGOS

**Lesing i alle fag innebærer:**

**Norsk:**

Lesing er en ferdighet som må læres gjennom språkstimulering, begrepsutvikling og systematisk arbeid med å ”knekke lesekoden” og å lære å forstå innholdet tekst. Lesing er også en kulturell kompetanse. Å kunne lese omfatter både å kunne finne informasjon i ulike tekster, å lære fag og å oppleve og forstå resonnementer og framstilinger i et bredt spekter av tekstformer. Lesing er avhengig av kulturforståelse, og samtidig utvikler lesing kulturforståelse. Gjennom lesing får elevene del i tekstkulturen og kan utvikle evnen til å tolke og forstå ulike tekster og å kommunisere gjennom tekst. Elevene får erfaringer som gir mulighet for læring og opplevelser som bidrar til forståelse av seg selv og samfunnet.


[](http://www.google.no/url?sa=i&rct=j&q=mathematical+symbols&source=images&cd=&cad=rja&docid=rr2OxGn-v1732M&tbnid=HDITONKRJ8_7VM:&ved=0CAUQjRw&url=http://new-to-teaching.blogspot.com/2013/02/nctm-meetings-my-lament.html&ei=_8CCUaChOom64ATAiYDYCA&psig=AFQjCNEdcVy1cD0X5jEWn_XM56cMUP-X3w&ust=1367609943166553)

**Matematikk:**

Lesing er et redskap for å kunne tolke og dra nytte av tekster med matematisk innhold fra dagligliv og yrkesliv. Slike tekster kan inneholde tall, diagram, tabeller, symbol, formler og logisk resonnement.

**Engelsk:**

Lesing er en del av den praktiske språkkompetansen, og innebærer at en kan lese med forståelse, utforske og reflektere over stadig mer krevende tekster og slik skaffe seg innsikt på tvers av kulturer og fagfelt. Å utvikle leseferdighet på engelsk vil også bidra til å styrke leseferdigheten generelt.


*[](http://www.google.no/url?sa=i&rct=j&q=graf&source=images&cd=&cad=rja&docid=5oL4jaKwKH-VwM&tbnid=YiYYV6MPGTfBSM:&ved=0CAUQjRw&url=http://www.nito.no/Om-NITO/NITOs-kommunikasjonsstrategi/designmanualen/Farger/&ei=ksGCUYirJsWB4ASTqICoBQ&psig=AFQjCNGApKMIiE88iWi7h0F4mHVCNAuJDQ&ust=1367610077193907)*

**Samfunnsfag:**

*Å kunne lese* innebærer å sette seg inn i, granske, tolke og reflektereoverfaglige tekster og skjønnlitteratur med stigende vanskelighetsgrad for å oppleve kontakt med andre tider, steder og mennesker. For å forstå og delta aktivt i samfunnet vi lever i, er det nødvendig å kunne lese og samle informasjon fra bilder, bøker, oppslagsverk, aviser og Internett og vurdere dette kritisk. Gjennom lesing kan man tolke og reflektere over fagtekster og skjønnlitteratur for å oppleve kontakt med andre tider, steder og mennesker. Lesing vil også si at man kan behandle og bruke variert informasjon fra bilde, film, tregninger, grafer, tabeller, globus og kart.

**Naturfag:**

Lesing dreier seg om å samle informasjon, tolke og reflektere over innholdet i naturfaglige bilder, tekster, brosjyrer, aviser, bøker og på Internett. Lesing i naturfag innebærer også lesing av bruksanvisninger, oppskrifter, tabeller, diagrammer og symboler.

[](http://www.google.no/url?sa=i&rct=j&q=religin&source=images&cd=&cad=rja&docid=YYUsqAJ0J65p9M&tbnid=n472jfngZyv2yM:&ved=0CAUQjRw&url=http://www.foodgalaxy.org/i-eat-therefore-i-am&ei=68KCUYPPJaao4gSj7oCgCw&psig=AFQjCNFNAxn0SAPY5v6U4rCbGqxUsH5Qzw&ust=1367610378347616)

**RLE:**

Lesing innebærer å oppleve og forstå tekster. Lesing brukes for å innhente informasjon, reflektere over, tolke, søke mening i og forholde seg kritisk og analytisk til bilder, fortellinger og fagstoff, både i tradisjonell og multimedial formidlingsform.


**Kunst og håndverk:**

Lesing dreier seg blant annet om å kunne tolke tegn og symboler og få inspirasjon til skapende arbeid. Visuell kommunikasjon gjennomsyrer faget og bidrar til utvikling av tekstforståelse. For å nyttiggjøre seg informasjon og unngå å bli lurt av visuell retorikk er det viktig å kunne lese og forstå ulike tekstuttrykk. Tolkning av diagrammer og andre visuelle representasjoner, som for eksempel bruksanvisninger og arkitekttegninger, danner grunnlag for viktige beslutninger.

[](http://www.google.no/url?sa=i&rct=j&q=noter&source=images&cd=&cad=rja&docid=sRfbTux_LbSqkM&tbnid=HbgEqB7DX_NZIM:&ved=0CAUQjRw&url=http://www.hel-kirken.no/Hovedside/tabid/17228/ctl/details/itemid/21973/mid/46576/egen-sang-komponert-til-hel-konferansen.aspx&ei=NsCCUZuDJvOQ4gTP7IHgAQ&psig=AFQjCNH4paMTy71O-akBGulorlznO4fJaw&ust=1367609758640733)**Musikk:**Evne til å konsentrere seg over tid er en viktig forutsetning for lesing, og å oppfatte melodi, rim og rytme er en forutsening for å bli en god leser. Gjennom lytting, musisering og tolkning av musikalske uttrykk og symboler gir musikkfaget viktige bidrag til dette. Lesing dreier seg om å tolke og forstå ulike musikalske uttrykk, symboler, tegn og former for notasjon. Lesing av tekster gir grunnlag for egen komponering og kilde til refleksjon. Lesing av tekster vil være av betydning som grunnlag både for ens egen komponering og som en kilde til refleksjon.

**Mat og helse:**

Lesing handler om å kunne samle, sammenligne og systematisere informasjon fra oppskrifter, bruksveiledninger, varemerking, reklame, informasjonsmateriell og andre sakprosatekster, og vurdere dette kritisk ut fra formålet med faget.

[](http://www.google.no/url?sa=i&rct=j&q=kart+og+kompass+clip+art&source=images&cd=&cad=rja&docid=XLushpSzfWgY5M&tbnid=L0g9JPv1WmKy-M:&ved=0CAUQjRw&url=http://www.animaatjes.de/cliparts/kompass/clipart_kompas_animaatjes-30-211823/&ei=UcKCUbBWi4viBIeWgdgH&psig=AFQjCNEtc7EtArWyFKSn9xmqphiV5-Ij_Q&ust=1367610308405839)

**Kroppsøving:**

Lesing handler om å kunne hente, tolke og forstå informasjon fra fagspesifikke tekster. Det gir grunnlag for å vurdere viktige sider ved arbeidet i faget. Det handler òg om å tolke kart og forstå symbol.

**Norsk fordypning:**

Lesing innebærer både en ferdighet og en kulturell kompetanse. Ferdigheten utvikles gjennom den grunnleggende og systematiske leseopplæringen som foregår i norskfaget.  Men lesing er også påvirket av kulturforståelse, samtidig som lesing utvikler kulturforståelse. Gjennom lesing får elevene del i tekstkulturen og kan utvikle evnen til å tolke og forstå tekster. Lesing gir også erfaringer og mulighet til å forstå seg selv og samfunnet.

[](http://www.google.no/url?sa=i&rct=j&q=dictionary&source=images&cd=&cad=rja&docid=3Wdc3-WUWLk9lM&tbnid=El7qLZK9a6wAYM:&ved=0CAUQjRw&url=http://www.china-printing-service.com/book-printing-hardcover-printing-c-65_84/dictionary-printing-in-china-p-403&ei=-8GCUYelDaWr4ASjh4GoCg&psig=AFQjCNEwIBh-sKSqeQU2asqisc9fWsmflA&ust=1367610214667706)

**Engelsk fordypning, tysk og spansk:**

Lesing er en del av den praktiske språkkompetansen, og innebærer at en kan lese med forståelse, utforske og reflektere over stadig mer krevende tekster, og slik skaffe seg innsikt på tvers av kulturer og fagfelt. Å utvikle leseferdighet på engelsk eller et fremmedspråk vil også bidra til å styrke leseferdigheten generelt.

**Utdanningsvalg:**

Lesing innebærer å kunne lese læreplaner fra ulike utdanningsprogram og å kunne nyttiggjøre seg informasjon om fag, utdanninger og yrker. Videre innebærer det å tolke tabeller og grafiske fremstillinger knyttet til utdanning og arbeid.